**Cofnodion cyfarfod y Bwrdd Pensiwn Lleol**

**a gynhaliwyd ar 26 Hydref 2020 trwy Webex**

Presennol

Cynrychiolwyr y Cyflogwr:

Y Cynghorydd Bryan Apsley **(Cadeirydd)**

Y Cynghorydd John B Hughes

Ken Finch, Trysorydd

Cynrychiolwyr y Gweithwyr:

Richard Fairhead, Cymdeithas yr Arweinwyr Tân - Prospect, Cynrychiolydd y Gweithwyr

Jane Honey, Cymdeithas y Swyddogion Tân

Tim Lloyd, Undeb y Brigadau Tân

Ymgynghorwyr

Helen MacArthur, Prif Swyddog Tân Cynorthwyol

Julie Brown, Rheolwr Pensiynau

Cofnodydd

Alwen Davies, Swyddog Cyswllt yr Aelodau

1. Ymddiheuriadau

Y Cynghorydd Simon Glyn

Gareth Owens, Dirprwy Glerc

Kevin Gerrard, Rheolwr Pensiynau Cronfa Bensiwn Dyfed

Martin Morgan, Dirprwy Reolwr Pensiynau Cronfa Bensiwn Dyfed

Bob Mason, Cymdeithas y Swyddogion Tân

Duncan Stewart-Ball, Undeb y Brigadau Tân

1. Datganiadau o fuddiant

2.1 Dim.

1. COFNODION y cyfarfod diwethaf

3.1 Cafodd cofnodion y cyfarfod a gynhaliwyd ar 10 Awst 2020 eu cymeradwyo fel cofnod cywir.

1. Cynlluniau Pensiwn y Diffoddwyr Tân – Adroddiad Diweddaru
2. Cyflwynodd y Rheolwr Pensiynau’r adroddiad a oedd yn rhoi gwybodaeth i’r aelodau am aelodaeth y cynllun, ynghyd â’r diweddaraf am y canlynol:
* Cyfathrebiadau aelodau
* Dyfarniad Booth
* Trosolwg o gylchlythyrau a bwletinau Cynllun Pensiwn y Diffoddwyr Tân
1. Gofynnwyd i'r rhai sy'n cynrychioli gwahanol gyrff cynrychioliadol annog eu holl aelodau i fynd ar 'Fy Mhensiynau Ar-lein' er mwyn monitro eu pensiwn.
2. **Penderfynwyd nodi'r adroddiad**.
3. Diweddariad Cronfa Bensiwn Dyfed (gweinyddwr y cynllun)
4. Oherwydd problemau fideo-gynadledda, nid oedd K Gerard a M Morgan yn gallu bod yn bresennol yn y cyfarfod felly rhoddodd y Rheolwr Pensiynau ddiweddariad.
5. Estynodd y Pwyllgor ei werthfawrogiad i weinyddwyr Cronfa Bensiwn Dyfed am allu parhau i ymgymryd â'r holl waith heb i gyfnod Covid-19 amharu’n ormodol arnynt ac roedd yr adroddiad yn galonogol.
6. Roedd yr adroddiad yn cynnwys y diweddaraf am y meysydd gwaith canlynol:
* Diweddariad Rheoliadol
* E-gyfathrebu
* Cymodi GMP
* Datganiadau Budd-daliadau Blynyddol
* Apeliadau
* Mynd yn Groes i’r Gyfraith
* Fy Mhensiynau Ar-lein
* Llif gwaith
1. Unwaith eto, pwysleisiwyd pa mor bwysig oedd hi i aelodau gael mynediad i'w datganiadau budd-daliadau blynyddol ar-lein a gofynnwyd i'r cyrff cynrychioliadol annog pob aelod i fynd ar Fy Mhensiynau Ar-lein yn rheolaidd. Nodwyd bod rhai aelodau'n dal i fod angen cofrestru ar y system.
2. **PENDERFYNWYD nodi'r wybodaeth a ddarparwyd.**
3. Y Gymdeithas Llywodraeth Leol – Chwe Maes Allweddol Llywodraethu
4. Cafodd Clair Alcock, Cynghorydd Pensiynau Diffoddwyr Tân y Gymdeithas Llywodraeth Leol, ei chroesawu i'r cyfarfod a chyflwynodd y sesiwn hyfforddi ar chwe maes allweddol llywodraethu.
5. Cyflwynodd Ms Alcock gyflwyniad oedd yn rhoi trosolwg o wahanol faterion sy'n mynd rhagddynt ar hyn o bryd mewn perthynas â phensiynau diffoddwyr tân gan gynnwys y canlynol:
* Gwahaniaethu ar sail oedran / Niwed Uniongyrchol
* Matthews (Ymarfer Ail Opsiynau Aelodau Arbennig)
* Cyflog Pensiynadwy
* Salwch
* Cywiro
1. Roedd y cyflwyniad hefyd yn rhoi gwybodaeth am y chwe maes llywodraethu, a sut i'w rheoli, fel a ganlyn:
* deall y risgiau
* meddu ar wybodaeth a ffeithiau
* deall y data
* casglu'r arian cywir ar yr adeg iawn
* beth i'w wneud pan fydd rhywbeth yn mynd o'i le
* gweithredu heb wrthdaro.
1. Diolchodd y Cadeirydd i Ms Alcock am y cyflwyniad cynhwysfawr a gofynnodd iddo gael ei ddosbarthu i'r holl aelodau.
2. **PENDERFYNWYD nodi'r wybodaeth.**
3. Bwrdd Ymgynghori’r Cynllun
4. Rhoddodd PSC MacArthur ddiweddariad i’r aelodau yn dilyn cyfarfodydd Bwrdd Ymgynghori'r Cynllun (SAB) a gynhaliwyd ar 24 Gorffennaf 2020 a 30 Medi 2020.
5. Ymdriniwyd ag ystod o faterion a oedd yn cynnwys prisiadau GAD 2016 a 2020, ymgynghoriad Trysorlys EM ar gynigion cywiro sy'n deillio o'r her gyfreithiol i drefniadau trosiannol 2015 a chymhlethdodau gweinyddol cynlluniau pensiwn y diffoddwyr tân.
6. O ran Prisiad GAD 2016 a 2020, roedd y gofyniad i ailedrych ar brisiad 2016 yng ngoleuni'r cynigion cywiro sy'n deillio o'r her gyfreithiol drosiannol wedi cael ei nodi. Bydd hyn yn cynnwys edrych eto ar broses unioni’r cap costau a gafodd ei atal gan Drysorlys EM yn dilyn canlyniad y Llys Apêl ym mis Rhagfyr 2018. Bydd yr aelodau'n parhau i gael gwybod am unrhyw ddatblygiadau.
7. **Penderfynwyd nodi'r adroddiad**.
8. Y Gofrestr Risg – ADOLYGIAD O RISG ARIANNOL
9. Cafodd yr aelodau eu hatgoffa bod y Rheoleiddiwr Pensiynau’n argymell bod aelodau'r Bwrdd Pensiwn Lleol yn ystyried ac yn adolygu eu Cofrestr Risg yn ystod pob cyfarfod o'r Bwrdd.
10. Tynnodd y PSC MacArthur sylw at risg ariannol allweddol i'r Awdurdod yn 2021/22, sef bod cyfraniadau pensiwn y cyflogwyr ar gyfer diffoddwyr tân wedi cynyddu yn ystod 2019/20 yn dilyn ailbrisiad 2016 Adran Actiwari'r Llywodraeth. Darparodd Llywodraeth Cymru gefnogaeth gychwynnol ac nid oes penderfyniad wedi'i wneud eto ar gyfer y sefyllfa tymor hir. Nid yw’r ddarpariaeth o gefnogaeth o 2021/22 ymlaen wedi'i gwblhau eto, ac mae hyn yn cynrychioli risg o £1.1m. Ar hyn o bryd, rhagdybir y bydd yr un lefel o gyllid yn cael ei dderbyn.
11. **PENDERFYNWYD nodi Maes Risg Ariannol y Gofrestr ar gyfer 2020-21, ac y dylai unrhyw newidiadau neu ddiweddaraiadau gael eu cynnwys yn y gofrestr a'r ddogfen ddiwygiedig a gyhoeddir ar wefan yr Awdurdod.**
12. MATERION I'W CYFEIRIO AT YR AWDURDOD TÂN AC ACHUB
13. Bydd cyfarfod nesaf yr Awdurdod ar 9 Tachwedd. Nodwyd y bydd adroddiadau ar y materion canlynol yn cael eu cyfeirio i’r cyfarfod hwnnw.
* Adroddiad blynyddol a chylch gorchwyl y Bwrdd Pensiwn Lleol (i gynnwys yr adborth cadarnhaol am Gronfa Bensiwn Dyfed a chwe maes allweddol llywodraethu)
* Cymeradwyo polisi dewisol ar gyfer Cynllun Pensiwn y DT
* Y diweddaraf am bensiynau her gyfreithiol trosiannol
* Elfennau cyflog pensiyniadwy cynllun pensiwn y DT.
1. Unrhyw FUSNES arall
2. Dim.